Publication: Magyar Közlöny
Issue: MK-1998-92 (Year: 1998, Number: 92)
Era: 1990-2004
Section: indítványozhatja, illetve ugyanebből a szempontból kifogásolja a 10/1997. (V. 23.) Korm. rendelet (a továbbiakban:
Paragraph Index: 366

11. §-a (1) és (2) bekezdései szerint nem jelölhető ki szakreferensnek az a személy, akire az adott ügyben az igazságügyi szakértőkről szóló jogszabályokban meghatározott kizáró ok áll fenn. A felülvizsgálati szakvélemény elkészítésébe bevont szakreferens nem fejthet ki szakértői tevékenységet olyan ügyben, amelyben a Bizottságnak véleményt nyilvánított. Tehát a szakreferens személyével kapcsolatos kizárási okok fönnállhatnak a Bizottság munkájához kapcsolódva épp úgy, mint akkor, ha a bizottsági munkában már szakreferensként részt vett személyt, szakértőként akarják kirendelni. E rendelkezések érvényesülésének előfeltétele, hogy a szakreferens személye ismert legyen az eljáró hatóság előtt, és az iratokból azt az eljárásban részt vevők is megismerhessék. A szakreferenssel szemben fennálló kizáró okok érvényesítése lehetetlen, ha a szakreferens személye nem ismert, illetve, ha a személyének ismertté válása esetlegesen a kérelmező szándékától van függővé téve. Az Alkotmánybíróság több döntésében kifejtette, hogy a kizárási szabályok a pártatlan, tisztességes eljárás alkotmányi követelményének eljárásjogi garanciái közé tartoznak [67/1995. (XII. 7.) AB hat. (ABH 1995. 347—348), 52/1996. (XI. 14.) AB hat. (ABH

Source: https://magyarkozlony.hu/hivatalos-lapok/ac56d23989951efec19b0c1fc1a1eb529ed59803/dokumentumok/c7a43d530b31dfc73216dae78c1588e8c12354d4/letoltes